**Osallistumisoikeus** – olet oikeutettu osallistumaan kilpailuihin, mikäli

-olet seuramme jäsen **TAI**

-olet Oulunsalon Ratsastuskoulun vakioasiakas ja minkä tahansa ratsastusseuran jäsen **TAI**

-olet Oulunsalon Ratsastuskoulun vakioasiakas ja sinulla on Green Card -vakuutus.

Turvallisuussyistä Oulunsalon Ratsastuskoulun hevosilla voivat kilpailla vain ratsastuskoulun vakioasiakkaat.

**Luokka 1: Maapuomi,** arvostelu Ousa:n hymiöarvostelu\*, avustaja sallittu

\*Hymiöarvostelussa arvioidaan hymynaama-asteikolla ratsastajan istuntaa ja apujen käyttöä, teiden ratsastusta sekä ratsukon yhteistyötä ja yleisvaikutelmaa. Estevirheitä esim. pudotuksista kertyy normaaliin tapaan ja kaikki puhtaan radan suorittaneet sijoittuvat tasavertaisesti ensimmäiseksi.

**Luokka 2:** **Timanttiluokka,** puomi-ristikko/40cm/50cm, arvostelu A.1.0. Ilmoita haluamasi korkeus ilmoittautumisen yhteydessä.

Timanttiluokka on alkeis‐/jatkotasoisille tai vain vähän kilpailleille aikuisille tarkoitettu leikkimielisempi kilpailuluokka. Ratsastaja ei voi samoissa kilpailuissa osallistua sekä timantti- että Ousa Cup -luokkaan.

**Luokka 3: Ousa Cup, Ristikko 40 cm**, arvostelu A.1.0.

**Luokka 4: Ousa Cup, 60 cm**, arvostelu 367.1 (A2/A2).

**Luokka 5: Ousa Cup, 70/80** cm, arvostelu 367.1 (A2/A2).

Ilmoita haluamasi korkeus ilmoittautumisen yhteydessä.

**Ennen ensimmäistä luokkaa on mahdollisuus osallistua yhteiseen, ohjattuun radan tutustumiseen.**

**Merkkisuoritukset**

Oulunsalon Ratsastajien jäsenet voivat halutessaan suorittaa kilpailuissa C- ja B -ratsastusmerkkien esteratsastuskokeen. Merkkisuorituksia vastaanottamassa ratsastuksenohjaaja Aino Pylkäs.

Mikäli haluat, että kilpailusuorituksesi arvioidaan myös merkkisuorituksena, ilmoita asiasta etukäteen kilpailunjohtajalle p. 0402572079 tai ilmoittautumisesi yhteydessä. Tällöin merkkisuoritusten vastaanottaja täyttää suorituksesi aikana merkkisuorituspöytäkirjan.

Merkkisuorituksen tekeminen kilpailusuorituksen yhteydessä on maksutonta eli maksat vain normaaliin tapaan lähtömaksun.

**Ilmoittautuminen ratsastuskoulun opetushevosilla ratsastaville**

* 1. vaihe 4.3.-8.3.2019: Ilmoittautuminen tallin kahvihuoneessa olevaan laatikkoon valmiilla kaavakkeella, sähköpostitse ousankisatoimikunta@gmail.com tai tekstiviestillä numeroon 0402572079. Ilmoitathan kolme ratsutoivetta haluamassasi järjestyksessä 1-3, luokan sekä tarvittaessa estekorkeuden. Voit myös halutessasi jättää hevostoiveen tyhjäksi, jolloin sinulle osoitetaan kilpailuratsu. Kilpailuratsujen jako julkaistaan Padlet-sivuilla ensimmäisen ilmoittautumisvaiheen päätyttyä (<https://padlet.com/ousankisatoimikunta/ilmoittautuminen>)
* 2. vaihe 11.3.-14.3.2019: Ilmoittautuminen tapahtuu Padlet-sivuston kautta. Linkki ilmoittautumiseen ja ohjeet löytyvät seuran kotisivuilta: [https:// padlet.com/ousankisatoimikunta/ilmoittautuminen](https://oulunsalonratsastajat.kotisivukone.com/)
* Hevoset voivat mennä enintään 3-4 lähtöä huomioiden luokkien vaativuus.

**Ilmoittautuminen yksityisratsukoille**

* Ilmoittautuminen 10.3.2019 mennessä sähköpostilla osoitteeseen ousankisatoimikunta@gmail.com tai tekstiviestitse numeroon 0402572079.
* Laita viestiin ratsastajan nimi, ratsun nimi sekä ratsastettavat luokat ja tarvittaessa estekorkeus.

**Jälki-ilmoittautumiset**

* Kilpailuihin on hevostilanteen mukaan mahdollista myös jälki-ilmoittautua ennen kilpailuja olemalla yhteydessä kisatoimikuntaan (p. 0402572079), kilpailunjohtajaan (yhteystiedot kisakutsussa) tai kilpailujen ollessa jo käynnissä ottamalla yhteyttä kilpailunjohtajaan.

**Maksut**

* Lähtömaksu on 20 €/lähtö.
* Lähtömaksut tulee maksaa tilisiirrolla tai MobilePayn kautta viimeistään kilpailuja edeltävänä torstaina. Seuran tilinumero on FI40 4730 0010 0021 85 ja MobilePay-lyhytnumero 58539.
* Maksusta tulee esittää kuitti tallivahdille. Kuitin voi myös lähettää liitetiedostona sähköpostiosoitteeseen ousankisatoimikunta@gmail.com ­­­ennen kilpailuja.
* Jälki-ilmoittautumisen lähtömaksun voi normaaliin tapaan maksaa tilille ja esittää kuitin tallivahdille tai maksaa käteisellä. Käteisellä maksettaessa lähtömaksuun lisätään kuitenkin jälki-ilmoittautumisesta johtuvan käteismaksun käsittelymaksu 5 €.

**Peruutukset, jälki-ilmoittautumiset ja luokanvaihdot**

* Peruutukset sekä tiedustelut jälki-ilmoittautumisista ja luokanvaihdoista voi tehdä tekstiviestillä numeroon 0402572079.
* Peruutukset on tehtävä torstaihin 14.3.2019 klo 15 mennessä. Sen jälkeen tehdyistä peruutuksista tai peruuttamatta jätetyistä lähdöistä peritään kilpailumaksu. Sairastapaukset käsitellään erikseen.

**Turvallisuus ja kilpailupaikka**

* Kilpailuissa noudatetaan Suomen Ratsastajainliiton virallisia kilpailusääntöjä soveltuvin osin.
* Kaikilla kilpailijoilla tulee olla joko SRL:n seurajäsenyys tai Green Card -vakuutus.
* Turvakypärän käyttö on pakollista. Kilpailuasun tulee olla siisti.
* Kilpailualueella ei ole paikalla lääkäriä tai eläinlääkäriä. Ratsastajat kilpailevat omalla vastuullaan.
* Kilpailut ratsastetaan hiekkapohjaisessa maneesissa, verryttely ryhmittäin maneesissa.
* Kilpailuradan rakennus alkaa kilpailupäivänä klo 15.00.
* Kilpailupaikalla palvelee Katrilli-kioski.

**Lähtölistat, tiedotteet ja talkootehtävät**

* Lähtölistat, talkootehtävät ja kilpailutiedote julkaistaan seuran kotisivuilla viimeistään perjantaina 15.3.2019
* Talkootehtävät jaetaan kilpailijoiden kesken, joten varauduthan siihen, että sinulla voi olla tehtäviä. Mikäli sinulla on toive tehtävästäsi, ota yhteyttä kilpailunjohtajaan (0402572079).
* Olet lämpimästi tervetullut mukaan seuran toimintaan talkoilemaan, vaikka et kilpailisi!

**Muuta huomioitavaa**

* Kilpailun tuomarina ja mahdollisten merkkisuoritusten vastaanottajana ratsastuksenohjaaja Aino Pylkäs.
* Kilpailunjohtajana Niina Maskonen.
* Tiedustelut ousankisatoimikunta@gmail.com, tekstiviestitse p. 0402572079 (kisatoimikunta). Järjestäjä pidättää oikeuden muutoksiin.

**Tervetuloa!**